**Besvarelse av innspill fra Tjøtta og Offersøy områdeutvalg datert 6.10.2022**

Nedenfor følger besvarelse av punkt 2:

1. Oppgradering av skoleplassen ved oppvekstsenteret Skoleplassen bærer preg av manglende vedlikehold og fornying. Det er heller ikke opparbeidet kommunal lekeplass på Tjøtta. For å stimulerer til bolyst og vise barna at de blir satt pris på ønsker vi at kommunen disponerer disse midlene til oppgradering av uteområdet ved oppvekstsenteret.

*Svar:*

*Oppgradering av skoleplassen ved oppvekstsenteret Skoleplassen bærer preg av manglende vedlikehold og fornying. Det er heller ikke opparbeidet kommunal lekeplass på Tjøtta. For å stimulerer til bolyst og vise barna at de blir satt pris på ønsker vi at kommunen disponerer disse midlene til oppgradering av uteområdet ved oppvekstsenteret.*

*Beskrivelsen av skoleplassen på Tjøtta er dessverre representativ for skolegårdene i Alstahaug kommune. Det er derfor igangsatt et planarbeid for å ruste opp skolegårdene. Dette arbeidet ble imidlertid satt på vent da det større skolestruktur- og skolebygg prosjektet i sentrum ble vedtatt. Dette arbeidet er nå igangsatt igjen.*

*2.desember skal prosessplan for opprusting av uteområder ved skoler og kommunale barnehager behandles. Planen skal utarbeides som en temaplan med forankring i Kommunedelplan for fysisk aktivitet og naturopplevelser 2019-2023. Behov for lekeplasser og gode utearealer er beskrevet og kartlagt, videre bygger dette arbeidet på kunnskap som er innhentet gjennom tidligere utarbeidede planer for alle skoler, herunder også Tjøtta. Planen skal videre danne grunnlag for prosjekter som må forankres i kommunens økonomiplan.*

*I tiltakslista for investering i budsjettverktøyet Arena, ligger det inne et forslag om kr 800 000 til arbeidet med å oppruste utearealer i 2023. Tiltaket er ikke inne i det budsjettforslaget som er lagt frem av rådmannen, men kan vurderes av kommunestyret.*

*Nevnte prosessplan tar høyde for å lage en investeringsplan for utearealene over en tiårsperiode, både for å fordele kostnad over tid men også fordi det er større prosjekter som krever ressurser på flere måter.*

*Kommunalsjef Oppvekst/Kultur*

*Connie H. Pettersen*